අධිවේගී මාර්ග සංවර්ධනය අත්‍යාවශ්‍ය සාධකයක් බවට පත් ව ඇත්තේ ඒ නිසා ය.2006 දී ජනාධිපති මහින්ද රාජපක්ෂ මහතා ගේ සංකල්පයකට අනුව ඇරැඹි දක්ෂිණ අධිවේගී මාර්ග සංවර්ධන ව්‍යාපෘතිය ඉතාමත් නුදුරේ දී අවසන් වීමට නියමිත අතර එම ව්‍යාපෘතිය නිමා වූ පසු රටට අලුත් සංවර්ධන යුගයකට මංපෙත් විවෘත වීම අනිවාර්යෙන් සිදු වන්නකි.මහරගම, හෝමාගම, බණ්ඩාරගම, මතුගම, මිලලනිය, දොඩංගොඩ, වලල්ලාවිට ඇතුළු ප්‍රාදේශීය ලේකම් කොට්ඨාස 22ක් හරහා මෙම අධිවේගී මාර්ගය ඉදිවන අතර මෙ සංවර්ධන ව්‍යාපෘතිය නිසා මෙම මාර්ගය දෙපස ප්‍රදේශවල ද සුවිශේෂ සංවර්ධනයක් බලාපොරොත්තු විය හැකි ය.දක්ෂිණ අධිවේගී මාර්ගය නිසා මෙරට ප්‍රවාහනයේ අලුත් පෙරැළියක් සිදුවන අතර මෙම මාර්ගයේ වේග සීමාව පැයට කිලෝ මීටර් සියය ඉක්මවා යන බව මාර්ග ඉංජිනේරුවරු සඳහන් කරති.මෙම සංවර්ධන ව්‍යාපෘති මෙහෙයවීමේ ප්‍රධාන වගකීම දේශීය ඉංජිනේරුවරුන්ට පැවැරී තිබීම ද සුවිශේෂ තත්ත්වයක් ලෙස හඳුන්වා දිය හැකි ය.දක්ෂිණ අධිවේගී මාර්ගය, කටුනායක අධිවේගී මාර්ගය, කොළඹ වට රවුම් මාර්ගය, මහනුවර අධිවේගී මාර්ගය ඇතුළු අධිවේගී මාර්ග ව්‍යාපෘති සම්පූර්ණ වූ පසු ශ්‍රී ලංකාවේ අලුත් සංවර්ධන යුගයක් ආරම්භ වනවා පමණක් නොව ඒ සඳහා අවශ්‍ය කරන විදේශීය ආයෝජකයන් ආකර්ෂණය වීම, සංචාරකයන් පැමිණීම ඇතුළු බොහෝ රටට වාසිදායක තත්ත්වයන් සපුරාගත හැකි ය.